Ano Syros er den andre byen og ble bygd på høyden San Giorgio av venetianerne på begynnelsen av 1200-tallet. Ano Syros har fortsatt mye igjen av sin fortid i middelalderen med tallrike marmortrapper i trange gater og hus med fargerike dører som leder til toppen av byen. Distansen fra havnen og opp til byens hovedinngang er rundt 1000 meter. Den katolske basilika San Giorgio dominerer byen. Kirken ble bygd på 1200-tallet, og ved kirken finnes det god utsikt ut mot naboøyene Delos, Mykonos, Paros, Andros og Naxos.